pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรุงไทยจัดเต็ม “สินเชื่อ SME โปรดี บัญชีเดียว” ดอกเบี้ยเริ่มต้นที่ 3% ต่อปี
วันอังคารที่ 21 มกราคม 2563
กรุงไทยจัดเต็ม “สินเชื่อ SME โปรดี บัญชีเดียว” ดอกเบี้ยเริ่มต้นที่ 3% ต่อปี
ธ.กรุงไทยสนับสนุนมาตรการบัญชีเดียวของกรมสรรพากร ออกผลิตภัณฑ์ “สินเชื่อ SME โปรดี บัญชีเดียว” ให้สินเชื่อพิเศษกับผู้ประกอบการ SME ที่จัดทําบัญชีชุดเดียว และผ่านเกณฑ์พิจารณาตามกรมสรรพากรกําหนด ดอกเบี้ยเริ่มต้นที่ 3% ต่อปี วงเงินกู้สูงสุดรายละ 20 ลบ.
ธนาคารกรุงไทยสนับสนุนมาตรการบัญชีเดียวของกรมสรรพากร ออกผลิตภัณฑ์ “สินเชื่อ SME โปรดี บัญชีเดียว” ให้สินเชื่อพิเศษกับผู้ประกอบการ SME ที่จัดทําบัญชีชุดเดียว และผ่านเกณฑ์การพิจารณาตามที่กรมสรรพากรกําหนด ด้วยดอกเบี้ยเริ่มต้นที่ 3% ต่อปี วงเงินกู้สูงสุดรายละ 20 ล้านบาท ยื่นขอสินเชื่อได้ถึง 30 ธันวาคม 2563
นายวีระพงศ์ ศุภเศรษฐ์ศักดิ์ รองกรรมการผู้จัดการใหญ่ สายงานธุรกิจขนาดกลาง ธนาคารกรุงไทย เปิดเผยว่า ธนาคารให้ความร่วมมือกับกรมสรรพากรอย่างเต็มที่ ในการส่งเสริมให้ผู้ประกอบการ SME จัดทําบัญชีให้สอดคล้องกับสภาพที่แท้จริงของกิจการ โดยได้ออกผลิตภัณฑ์ “สินเชื่อ SME โปรดี บัญชีเดียว” สําหรับผู้ประกอบการ SME จํานวนกว่า 24,000 ราย ที่ผ่านเกณฑ์การพิจารณาของกรมสรรพากร ซึ่งได้ลงทะเบียนยกเว้นเบี้ยปรับ เงินเพิ่มฯ และได้ปรับปรุงงบการเงินแบบ ภงด. 50 และแบบอื่นๆ ให้ถูกต้องสะท้อนภาพที่แท้จริงของกิจการ โดยผู้ประกอบการที่มียอดขายตั้งแต่ 100 ล้านบาทขึ้นไป จะได้รับวงเงินสินเชื่อพิเศษรายละไม่เกิน 20 ล้านบาท ด้วยอัตราดอกเบี้ยเริ่มต้นเพียง 3% ต่อปี และยังสามารถเลือกใช้ บสย. ค้ําประกันได้ โดยฟรีค่าธรรมเนียมค้ําประกัน บสย. ใน 2 ปีแรก
นอกจากนี้ สําหรับผู้ประกอบการ SME ที่มีความประสงค์ใช้งบสรรพากรในการพิจารณาสินเชื่อ ธนาคารยังมีผลิตภัณฑ์ “สินเชื่อกรุงไทย SME บัญชีเดียว” อัตราดอกเบี้ยเริ่มต้น 4% ต่อปี โดยสามารถกู้ได้สูงสุด 3 เท่าของหลักประกัน ผ่อนนานสูงสุด 7 ปี ฟรีค่าธรรมเนียม บสย. ค้ําประกัน 4 ปีแรก และสินเชื่อ SME อีก 10 ประเภท ให้เลือกใช้ตามความต้องการที่หลากหลายของธุรกิจ ในอัตราดอกเบี้ยเริ่มต้น 4% ต่อปีเช่นเดียวกัน ภายใต้แคมเปญ “กรุงไทย SME เคียงข้างธุรกิจคุณ”
ธนาคารกรุงไทย พร้อมสนับสนุนผู้ประกอบการ SME ซึ่งเป็นกลไกสําคัญต่อระบบเศรษฐกิจของประเทศ ให้สามารถเข้าถึงแหล่งเงินทุน รวมทั้งเสริมสร้างความแข็งแกร่งทางการเงินให้เติบโตอย่างมั่นคง ผู้ประกอบการที่สนใจสอบถามรายละเอียดได้ที่ Krungthai Call Center 02-111-1111 ธนาคารกรุงไทยทุกสาขา สํานักงานธุรกิจทั่วประเทศ หรือกรอกข้อมูลเพื่อให้ธนาคารติดต่อกลับที่เว็บไซต์ www.ktb.co.th
ฝ่ายกลยุทธ์การตลาด
โทร. 02 208 4174-7
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ รับฟังเสียงสะท้อนของ SMEs ภาคอุตสาหกรรมสนับสนุนซึ่งได้รับผลกระทบจากการระบาดของไวรัส Covid-19 [กระทรวงอุตสาหกรรม]
วันพุธที่ 29 เมษายน 2563
รองปลัดฯ ภานุวัฒน์ รับฟังเสียงสะท้อนของ SMEs ภาคอุตสาหกรรมสนับสนุนซึ่งได้รับผลกระทบจากการระบาดของไวรัส Covid-19 [กระทรวงอุตสาหกรรม]
รองปลัดฯ ภานุวัฒน์ รับฟังเสียงสะท้อนของ SMEs ภาคอุตสาหกรรมสนับสนุนซึ่งได้รับผลกระทบจากการระบาดของไวรัส Covid-19
วันที่ 28 เมษายน 2563 นายภานุวัฒน์ ตริยางกูรศรี รองปลัดกระทรวงอุตสาหกรรม ให้นายเกียรติศักดิ์ จิระขจรวงศ์ นายกสมาคมส่งเสริมการรับช่วงการผลิตไทย หรือ ไทยซับคอน พร้อมคณะกรรมการบริหารสมาคม เข้าพบ ณ ห้องประชุม อก. 2 ชั้น 3 อาคารสํานักงานปลัดกระทรวงอุตสาหกรรม สมาคมส่งเสริมการรับช่วงการผลิตไทย เป็นองค์กรที่เกิดจากการรวมกลุ่มของผู้ผลิตชิ้นส่วนอุตสาหกรรมสนับสนุนของไทย มีจํานวนสมาชิกมากกว่า 500 บริษัท แต่เนื่องจากการระบาดของไวรัส Covid-19 ทําให้สมาชิกได้รับผลกระทบทางเศรษฐกิจจากการหยุดคําสั่งซื้อ ยกเลิกการผลิต ต้องแบกรับภาระค่าแรงงาน โดยที่ยังไม่ปลดคนงาน ทําให้เกิดภาวะเงินสดขาดสภาพคล่องรุนแรงถึงขั้นไม่มีรายรับเลย แต่ทั้งนี้สมาชิกได้พยายามปรับตัวเพื่อต่อสู้วิกฤตนี้ โดยขอความเห็นใจจากภาครัฐเร่งพิจารณามาตรการช่วยเหลือในด้านต่าง ๆ เพื่อต่อลมหายใจให้ภาคอุตสาหกรรมสนับสนุน โดยเฉพาะบริษัทผู้ผลิต SMEs สามารถประคับประคองกิจการตนเองอยู่ได้จนกว่าการระบาดของไวรัส Covid-19 ผ่านพ้นไป โดยภายหลังการหารือ รองปลัดฯ ภานุวัฒน์ ได้เสนอแนะให้สมาคมจัดทํารายละเอียดประเด็นปัญหา และยื่นข้อเสนอต่าง ๆ มายังกระทรวงอุตสาหกรรมต่อไป
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 8 มิถุนายน 2563
วันจันทร์ที่ 8 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 8 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 7 ราย เป็นคนไทยที่เดินทางกลับจากต่างประเทศและเข้ารับการเฝ้าระวังในสถานที่รัฐจัดให้ (สหรัฐอาหรับเอมิเรตส์ 4 ราย, ปากีสถาน 2 ราย, สหรัฐอเมริกา 1 ราย) มีผู้ป่วยกลับบ้านได้
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่8 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 7 ราย เป็นคนไทยที่เดินทางกลับจากต่างประเทศและเข้ารับการเฝ้าระวังในสถานที่รัฐจัดให้ (สหรัฐอาหรับเอมิเรตส์ 4 ราย, ปากีสถาน 2 ราย, สหรัฐอเมริกา 1 ราย) มีผู้ป่วยกลับบ้านได้ 1 ราย ยอดผู้ป่วยกลับบ้านสะสม 2,973 ราย หรือคิดเป็นร้อยละ 95.32 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 88 ราย หรือร้อยละ 2.82 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,119 ราย
สถานการณ์ผู้ติดเชื้อในประเทศไทยในช่วง 14 วัน ที่ผ่านมา พบผู้ติดเชื้อรายใหม่จํานวน 77 ราย ซึ่งทุกราย (100%) เป็นคนไทยที่เดินทางกลับจากต่างประเทศและตรวจพบขณะรับการกักตัวในสถานที่รัฐจัดให้ อย่างไรก็ตามการไม่มีรายงานผู้ติดเชื้อในประเทศไม่ได้สรุปว่าจะไม่มีผู้ติดเชื้อปะปนอยู่ในชุมชน เนื่องจากในระยะหลังมีการค้นพบผู้ที่ไม่แสดงอาการป่วย เช่น ไข้ ไอ เจ็บคอ อาการระบบทางเดินหายใจ เพิ่มมากขึ้น ดังนั้นการป้องกันตนเองยังเป็นสิ่งสําคัญและต้องปฏิบัติอย่างต่อเนื่อง ได้แก่ การสวมหน้ากากอนามัย/หน้ากากผ้า เว้นระยะห่าง หมั่นล้างมือ ไม่สวมเฟซชิลด์โดยไม่สวมหน้ากากอนามัย/หน้ากากผ้า หลีกเลี่ยงการนํามือมาสัมผัสใบหน้า ตา จมูก ปาก
นอกจากนี้ การรวมกลุ่ม หรือจัดกิจกรรมที่มีคนรวมตัวกันจํานวนมาก ยังมีความเสี่ยงที่อาจเกิดการแพร่เชื้อระหว่างกันได้ จึงขอความร่วมมือจากเจ้าของกิจการ ผู้ให้บริการอาคารสถานที่ พิจารณาความเหมาะสมของกิจกรรมที่จะจัดขึ้น เพื่อความปลอดภัยของทุกคนและปฏิบัติตามมาตรการหลัก 5 ข้อ เพื่อป้องกันการแพร่กระจายของเชื้อโควิด 19 อย่างเคร่งครัด ได้แก่ 1. ทําความสะอาดพื้นที่ จุดที่มีผู้สัมผัสบ่อยๆ และกําจัดขยะมูลฝอยทุกวัน 2. ให้ผู้ประกอบการ พนักงานบริการ ผู้ใช้บริการสวมหน้ากากอนามัย/หน้ากากผ้า 3. จัดให้มีจุดบริการล้างมือด้วยสบู่/แอลกอฮอล์เจล/น้ํายาฆ่าเชื้อโรค 4. บริหารจัดการพื้นที่ให้เว้นระยะห่างระหว่างโต๊ะ/ที่นั่ง/การเดิน อย่างน้อย 1 เมตร 5. ควบคุมจํานวนผู้ใช้บริการไม่ให้แออัด
***************************
****************************** 8 มิถุนายน 2563
รัฐบาลไทย-ข่าวทำเนียบรัฐบาล-ผู้บริหารกระทรวงอุตสาหกรรม นำทีมข้าราชการและเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
วันพุธที่ 4 มกราคม 2560
ผู้บริหารกระทรวงอุตสาหกรรม นําทีมข้าราชการและเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
ผู้บริหารกระทรวงอุตสาหกรรม นําทีมข้าราชการและเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
รัฐบาลโดยกระทรวงอุตสาหกรรม จัดจุดให้บริการอํานวยความสะดวกแก่ประชาชนบริเวณท้องสนามหลวง จุดบริการที่ 6 หน้าโรงละครแห่งชาติ รอบที่ 1 (07.30 น.) วันที่ 2 มกราคม 2560 นําทีมโดย นายสุธน นิคมเขต ผู้อํานวยการกองตรวจการมาตรฐาน 2 นายธนะ อัลภาชน์ ผู้อํานวยการศูนย์สารสนเทศและการสื่อสาร นายวิโรจน์ โรจน์วัฒนชัย ผู้อํานวยการสถาบันเหล็กและเหล็กกล้าแห่งประเทศไทย นางกรวิกา อมรโชติ หัวหน้าสํานักผู้อํานวยการ พร้อมด้วยเจ้าหน้าที่จากสํานักงานมาตรฐานผลิตภัณฑ์อุตสาหกรรม และ เจ้าหน้าที่สถาบันเหล็กและเหล็กกล้าแห่งประเทศไทย บริการอาหารและเครื่องดื่ม แจกจ่ายแก่ทหาร ตํารวจ เจ้าหน้าที่ อาสาสมัคร เจ้าหน้าที่ขนส่งมวลชน และประชาชนที่มาร่วมถวายพระปรมินทรมหาภูมิพลอดุลยเดช โดยหน่วยงานหลัก คือ สํานักงานมาตรฐานผลิตภัณฑ์อุตสาหกรรม และสถาบันเหล็กและเหล็กกล้าแห่งประเทศไทย เป็นหน่วยอํานวยการ
รัฐบาลไทย-ข่าวทำเนียบรัฐบาล-รัฐบาลผลักดันโครงการตลาดต้องชม ครบ 76 จังหวัดและ กทม. บางแห่งสร้างรายได้ถึง 5 แสนบาทต่อวัน เน้นชูเอกลักษณ์ชุมชนส่งเสริมเศรษฐกิจฐานราก ตั้งเป้าผุดตลาดชม ชิม ช้อป 231 แห่งทั่วประเทศ
วันอังคารที่ 1 พฤศจิกายน 2559
รัฐบาลผลักดันโครงการตลาดต้องชม ครบ 76 จังหวัดและ กทม. บางแห่งสร้างรายได้ถึง 5 แสนบาทต่อวัน เน้นชูเอกลักษณ์ชุมชนส่งเสริมเศรษฐกิจฐานราก ตั้งเป้าผุดตลาดชม ชิม ช้อป 231 แห่งทั่วประเทศ
รัฐบาลผลักดันโครงการตลาดต้องชม ครบ 76 จังหวัดและ กทม. บางแห่งสร้างรายได้ถึง 5 แสนบาทต่อวัน เน้นชูเอกลักษณ์ชุมชนส่งเสริมเศรษฐกิจฐานราก ตั้งเป้าผุดตลาดชม ชิม ช้อป 231 แห่งทั่วประเทศ ภายในปี 61
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า รัฐบาลใช้กลไกประชารัฐผลักดันการเปิดตลาดชุมชน ภายใต้โครงการตลาดต้องชม ตามนโยบายของพลเอก ประยุทธ์ จันทร์โอชา นายกรัฐมนตรี ที่ต้องการส่งเสริมให้คนในท้องถิ่นมีรายได้จากการจําหน่ายสินค้าที่มีเอกลักษณ์ของชุมชน ได้ครบทุกจังหวัดและ กทม. ตามเป้าหมายจํานวน 77 แห่งในปีแรกแล้ว สร้างรายได้ให้แก่ชุมชนหลักแสนบาทโดยตลาดบางแห่งสามารถสร้างรายได้ราว 4 – 5 แสนบาทต่อวัน ส่งผลให้พี่น้องประชาชนที่ผลิตสินค้ามาจําหน่ายบางครัวเรือนมีรายได้ 5 - 6 พันบาทต่อวัน
“ตลาดต้องชม เป็นตลาดชุมชนที่มีการซื้อขายสินค้าท้องถิ่นคุณภาพดี ในราคาที่เป็นธรรม และยังคงรักษาอัตลักษณ์ของชุมชนไว้ โดยมีการปรับปรุงภูมิทัศน์ตลาดให้สวยงาม เป็นระเบียบ ช่วยดึงดูดคนในพื้นที่และนักท่องเที่ยวเข้ามาจับจ่ายใช้สอย ทั้งสินค้าเกษตร หัตถกรรม โอท็อป และสินค้าอุปโภคบริโภค เช่น ตลาดเซราะกราว จ.บุรีรัมย์ ตลาดนาวง จ.นครศรีธรรมราช กาดข่วงเมืองน่าน จ.น่าน ตลาดน้ําลําพญา จ.นครปฐม เป็นต้น”
พลโท สรรเสริญ กล่าวต่อว่า นายกรัฐมนตรีฝากขอบคุณ พณ ที่เป็นหลักสนับสนุนให้เกิดตลาดนี้ขึ้นมาอย่างเป็นรูปธรรม โดยเน้นย้ําว่า ตลาดต้องชมจะช่วยสร้างความเข้มแข็งให้แก่เศรษฐกิจระดับฐานราก โดยเป็นจุดเชื่อมโยงและกระจายผลผลิตอย่างทั่วถึง ทําให้เกิดการค้าขายและการท่องเที่ยวไปพร้อม ๆ กัน คนในชุมชนจึงมีอาชีพ และมีรายได้ นําไปเลี้ยงดูตนเองและครอบครัว
“ในอนาคต พณ.จะร่วมมือกับ ททท. ผลักดันให้ตลาดต้องชมเป็นแหล่งท่องเที่ยวสําคัญที่ทุกคนรู้จัก และเป็นแหล่งชม ชิม ช้อป ของพี่น้องประชาชนและนักท่องเที่ยว ทั้งนี้ หน่วยงานที่เกี่ยวข้องจะดําเนินโครงการตลาดต้องชมอย่างต่อเนื่อง เพื่อให้เกิดประโยชน์สูงสุดแก่พ่อค้า แม่ค้า ผู้บริโภค และช่วยกระตุ้นเศรษฐกิจชุมชน โดยรัฐบาลตั้งเป้าเพิ่มตลาดต้องชมให้ครบจังหวัดละ 3 แห่ง รวมเป็น 231 แห่งทั่วประเทศ ภายในปี 2561”
รัฐบาลไทย-ข่าวทำเนียบรัฐบาล-สิชล ต้นแบบ รพ.พึ่งตนเอง เพิ่มรักษาโรคเฉพาะทางอำนวยความสะดวกสร้างรายได้
วันอังคารที่ 5 พฤศจิกายน 2562
สิชล ต้นแบบ รพ.พึ่งตนเอง เพิ่มรักษาโรคเฉพาะทางอํานวยความสะดวกสร้างรายได้
โรงพยาบาลสิชล จังหวัดนครศรีธรรมราช ต้นแบบโรงพยาบาลพึ่งพาตนเอง จัดบริการรักษาโรคเฉพาะทาง  เตียงพิเศษหลายระดับสร้างรายได้เข้าโรงพยาบาล ลดภาระค่าเดินทาง ลดความแออัดโรงพยาบาลใหญ่
วันนี้ (5 พฤศจิกายน 2562) ที่โรงพยาบาลสิชล จังหวัดนครศรีธรรมราช นายแพทย์สุขุม กาญจนพิมาย ปลัดกระทรวงสาธารณสุข ลงพื้นที่ตรวจเยี่ยมให้กําลังใจการดําเนินงานเจ้าหน้าที่ในการปฏิบัติงาน ว่า ขอชื่นชมการพัฒนาคุณภาพโรงพยาบาลสิชล ที่เติบโตมาอย่างต่อเนื่อง จนเป็นต้นแบบของโรงพยาบาลที่สามารถพึ่งพาตนเองได้ ด้วยระบบบริหารจัดการที่มีประสิทธิภาพ สามารถต่อยอดใช้พื้นที่ที่มีอยู่เสริมสร้างสิ่งแวดล้อมให้เกิดความสะดวกสบาย (Comfortable hospital) และสร้างรายได้เข้าสู่โรงพยาบาล อาทิ บริการเตียงพิเศษหลายระดับเพื่อให้ประชาชนสามารถเข้าถึงได้ ประมาณ 150 เตียง บริการห้องพักสําหรับญาติ ให้การรักษาในหลายกลุ่มโรคเฉพาะทาง อาทิ จักษุ ทันตกรรม รังสีวินิจฉัย เวชกรรมฟื้นฟู ไตเทียม แพทย์แผนไทยและแพทย์ทางเลือก ซึ่งช่วยลดภาระค่าใช้จ่ายในการเดินทางไปรักษาและลดความแออัด ของโรงพยาบาลขนาดใหญ่ได้ เช่น ไปโรงพยาบาลมหาราชนครศรีธรรมราช ที่มีระยะห่าง ประมาณ 74 กิโลเมตร ซึ่งต้องใช้ระยะเวลาเดินทางกว่า 1 ชั่วโมง
ทั้งนี้ โรงพยาบาลสิชล เป็นโรงพยาบาลทั่วไป ขนาด 300 เตียงให้บริการดูแลสุขภาพแบบองค์รวมแก่ประชาชนในเขตอําเภอสิชล และในเขตรอยต่ออําเภอขนอม อําเภอท่าศาลา จังหวัดนครศรีธรรมราช อําเภอดอนสัก อําเภอกาญจนดิษฐ์ จังหวัดสุราษฎร์ธานี
*************************************** 5 พฤศจิกายน 2562
รัฐบาลไทย-ข่าวทำเนียบรัฐบาล-นายกฯ ย้ำรัฐบรรเทาภาระค่าใช้จ่ายตามความต้องการ ปชช. เผย 1 ปี เงินหมุนเวียนร้านธงฟ้า 4.9 หมื่นล้าน ช่วยกระตุ้นเศรษฐกิจชุมชน
วันอาทิตย์ที่ 25 พฤศจิกายน 2561
นายกฯ ย้ํารัฐบรรเทาภาระค่าใช้จ่ายตามความต้องการ ปชช. เผย 1 ปี เงินหมุนเวียนร้านธงฟ้า 4.9 หมื่นล้าน ช่วยกระตุ้นเศรษฐกิจชุมชน
นายกฯ ย้ํารัฐบรรเทาภาระค่าใช้จ่ายตามความต้องการ ปชช. เผย 1 ปี เงินหมุนเวียนร้านธงฟ้า 4.9 หมื่นล้าน ช่วยกระตุ้นเศรษฐกิจชุมชน
วันที่ 25 พฤศจิกายน 2561 นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี กล่าวถึงการช่วยเหลือผู้มีรายได้น้อยผ่านบัตรสวัสดิการแห่งรัฐที่เพิ่งออกมาล่าสุด ว่า ทั้งหมดมาจากความต้องการของผู้มีรายได้น้อยที่ได้สํารวจเมื่อเดือน ก.ค. - ส.ค.60 ซึ่งส่วนใหญ่อยากให้ช่วยเหลือค่าสาธารณูปโภคพื้นฐาน คือ ค่าน้ําค่าไฟ เป็นอันดับแรก รองลงมา คือ ช่วยเหลือค่าสินค้าที่จําเป็น ค่ารักษาพยาบาล และค่าใช้จ่ายเพื่อดูแลสุขภาพผู้สูงอายุ จึงเป็นสิ่งที่รัฐบาลวางแผนเตรียมการมานานแล้ว
ก่อนหน้านี้ ผู้มีรายได้น้อยได้รับการช่วยเหลือบรรเทาภาระค่าใช้จ่ายด้านต่าง ๆ โดยตั้งแต่วันที่ 1 ต.ค. 60 - 22 พ.ย. 61 รัฐบาลได้สนุบสนุนค่าใช้จ่ายรวม 49,879.4 ล้านบาท แบ่งเป็น ค่าสินค้าอุปโภคบริโภคในร้านธงฟ้าประชารัฐ 47,209 ล้านบาท ร้านค้าก๊าซหุงต้ม 79.8 ล้านบาท รถ บขส. 137.2 ล้านบาท รถไฟ จํานวน 263.5 ล้านบาท รถไฟฟ้า 17.4 ล้านบาท และโอนเงินเข้า กระเป๋า e-money ตามมาตรการพัฒนาคุณภาพชีวิต 2,172.5 ล้านบาท​
โฆษกประจําสํานักนายกรัฐมนตรีกล่าวว่า นายกรัฐมนตรีได้รับรายงานว่า ขณะนี้มีร้านธงฟ้าประชารัฐกระจายอยู่ทั่วประเทศราว 50,000 ร้าน จากเป้าหมาย 100,000 ร้าน ซึ่งกว่าร้อยละ 50 เป็นสินค้าที่ผลิตในชุมชนและสินค้าเกษตรในพื้นที่ โดยสินค้าที่ได้รับความนิยมสูงสุด คือ ข้าวสาร กะปิ น้ําปลา และอาหารแปรรูป ไม่ใช่สินค้าที่มาจากบริษัทขนาดใหญ่เท่านั้น
"นายกฯ ย้ําว่า นอกจากผู้มีรายได้น้อยจะได้บรรเทาภาระค่าใช้จ่ายโดยตรงแล้ว ยังเป็นประโยชน์ต่อร้านค้าปลีกขนาดเล็กในชุมชนท้องถิ่น และร้านค้ารายย่อย เช่น แผงจําหน่ายอาหารหรือรถเร่ ที่เข้าร่วมโครงการด้วย"
รัฐบาลไทย-ข่าวทำเนียบรัฐบาล-กรมควบคุมโรค มอบหมายหน่วยงานในสังกัด สอบสวนรายละเอียดเพิ่มเติม กรณีพบแรงงานชาวเมียนมาร์ติดเชื้อโควิด 19 ภายหลังเดินทางกลับจากไทย [กระทรวงสาธารณสุข]
วันเสาร์ที่ 20 มิถุนายน 2563
กรมควบคุมโรค มอบหมายหน่วยงานในสังกัด สอบสวนรายละเอียดเพิ่มเติม กรณีพบแรงงานชาวเมียนมาร์ติดเชื้อโควิด 19 ภายหลังเดินทางกลับจากไทย [กระทรวงสาธารณสุข]
กรมควบคุมโรค มอบหมายหน่วยงานในสังกัด สอบสวนรายละเอียดเพิ่มเติม กรณีพบแรงงานชาวเมียนมาร์ติดเชื้อโควิด 19 ภายหลังเดินทางกลับจากไทย
กรมควบคุมโรค กระทรวงสาธารณสุข มอบหมายให้กองระบาดวิทยา สคร.2 จ.พิษณุโลก และสคร.12 จ.สงขลา สอบสวนรายละเอียดเพิ่มเติม กรณีพบแรงงานชาวเมียนมาร์ติดเชื้อโควิด 19 ภายหลังเดินทางกลับจากไทย โดยมีการประสานงานผ่านกลไกของกฎอนามัยระหว่างประเทศ และองค์การอนามัยโลก ขอให้ประชาชนมั่นใจในระบบป้องกันควบคุมโรคของไทย ย้ํามาตรการตรวจคัดกรองตามจุดผ่านเข้าออกพรมแดนของประเทศ มีความเข้มข้นและดําเนินการอย่างต่อเนื่อง
วันนี้ (20 มิถุนายน 2563) นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวถึงกรณีที่มีรายงานข่าวว่าพบแรงงานชาวเมียนมาร์ติดเชื้อโควิด 19 ภายหลังเดินทางกลับจากประเทศไทย นั้น กรมควบคุมโรคได้ประสานข้อมูลกับประเทศเมียนมาร์ และหน่วยงานที่เกี่ยวข้องในพื้นที่ โดยมอบหมายให้กองระบาดวิทยา สํานักงานป้องกันควบคุมโรค ที่ 2 จังหวัดพิษณุโลก (สคร.2 จ.พิษณุโลก) และสํานักงานป้องกันควบคุมโรค ที่ 12 จังหวัดสงขลา (สคร.12 จ.สงขลา) ทําการสอบสวนรายละเอียดเพิ่มเติม
โดยในเบื้องต้น พบว่าแรงงานชาวเมียนมาร์กลุ่มดังกล่าวมีทั้งกลุ่มที่มีประวัติเดินทางจากประเทศไทย บางส่วนมีประวัติมาจากประเทศมาเลเซีย โดยทั้งหมดเข้าพักในสถานที่กักกันที่ทางการเมียนมาร์จัดเตรียมไว้และได้รับการตรวจหาเชื้อ ซึ่งผลจากการสอบสวนเบื้องต้นคาดว่าแรงงานกลุ่มนี้อาจเป็นกลุ่มแรงงานเมียนมาร์ที่เคยถูกทางการไทยกักตัวไว้ในศูนย์กักกัน อ.สะเดา จ.สงขลา จํานวน 42 คน ตั้งแต่ปลายเดือนเมษายนที่ผ่านมา ซึ่งต่างด้าวกลุ่มนี้เป็นกลุ่มที่ตรวจพบเชื้อ และได้รายงานเป็นผู้ป่วย รวมทั้งได้รับการรักษาหายดีแล้ว แพทย์ให้ออกจากโรงพยาบาลตั้งแต่กลางเดือนพฤษภาคม ถูกส่งกลับเมียนมาร์ เมื่อวันที่ 4 มิถุนายน ที่ผ่านมา ทั้งนี้อยู่ระหว่างการตรวจสอบรายชื่อว่าเป็นกลุ่มเดียวกันกับที่ออกจากศูนย์กักกันตรวจคนเข้าเมืองสะเดาหรือไม่ ซึ่งต้องมีการติดตามรายละเอียดการเดินทางกลับไปเมียนมาร์ การตรวจหาเชื้อ และอาการป่วยโดยประสานงานผ่านกลไกของกฎอนามัยระหว่างประเทศ และองค์การอนามัยโลก ก่อนจะสรุปข้อเท็จจริงและจัดทํามาตรการในการป้องกันควบคุมโรคต่อไป
อย่างไรก็ตาม จากสถานการณ์ที่ผ่านมา ประเทศไทยพบผู้ป่วยที่เป็นแรงงานต่างด้าว จํานวน 23 ราย เป็นเมียนมาร์ 19 ราย กัมพูชา 2 ราย และลาว 2 ราย ไม่พบการระบาดเป็นกลุ่มก้อนในชุมชน และจากการสุ่มตรวจหาเชื้อเพื่อการเฝ้าระวังในกลุ่มแรงงานต่างด้าว จํานวน 11,027 คน ยังไม่พบการติดเชื้อ (ข้อมูล ณ วันที่ 15 มิถุนายน 2563)
นายแพทย์สุวรรณชัย กล่าวต่อไปว่า กรมควบคุมโรค กระทรวงสาธารณสุข ยังคงเน้นย้ํามาตรการตรวจคัดกรองตามจุดผ่านเข้าออกพรมแดนของประเทศ การเฝ้าระวังในกลุ่มแรงงานที่จะเดินทางกลับ และการเฝ้าระวังในกลุ่มประชากรเสี่ยง ซึ่งกลุ่มผู้ต้องกักแรกรับ และแรงงานต่างด้าวรวมอยู่ในกลุ่มเป้าหมายนี้ จึงขอให้ประชาชนมั่นใจในระบบป้องกันควบคุมโรคของประเทศไทย ที่มีความเข้มข้นและดําเนินการอย่างต่อเนื่อง หากประชาชนมีข้อสงสัยสามารถสอบถามข้อมูลได้ที่สายด่วนกรมควบคุมโรค โทร. 1422
**************************************************
ข้อมูลจาก : กองระบาดวิทยา/สคร.2 จ.พิษณุโลก/สคร. 12 จ.สงขลา กรมควบคุมโรค
วันที่ 20 มิถุนายน 2563
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ ลงพื้นที่เยี่ยมชมการดำเนินงานด้าน CSR  ของ SCG ลำปาง และชุมชนต้นแบบในพื้นที่
วันอาทิตย์ที่ 18 กุมภาพันธ์ 2561
รัฐมนตรีช่วย ก.อุตฯ ลงพื้นที่เยี่ยมชมการดําเนินงานด้าน CSR  ของ SCG ลําปาง และชุมชนต้นแบบในพื้นที่
รัฐมนตรีช่วย ก.อุตฯ ลงพื้นที่เยี่ยมชมการดําเนินงานด้าน CSR  ของ SCG ลําปาง และชุมชนต้นแบบในพื้นที่
วันนี้ (18 กุมภาพันธ์ 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่เยี่ยมชมบริษัท ปูนซิเมนต์ไทย (ลําปาง) จํากัด อําเภอแจ้ห่ม จังหวัดลําปาง พร้อมรับฟังบรรยายการดําเนินกิจกรรม CSR ความรับผิดชอบต่อสังคมของบริษัทฯ เพื่อเป็นแนวทางในการดําเนินโครงการ Big Brother (พี่ช่วยน้อง) โดยมีนางสาวนิสากร จึงเจริญธรรม รองปลัดกระทรวงอุตสาหกรรม นายพรเทพ การศัพท์ ผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม และคณะผู้บริหารกระทรวงอุตสาหกรรม ร่วมเยี่ยมชม และนายสุรชัย นิ่มละออ กรรมการผู้จัดการ บริษัท ปูนซิเมนต์ไทย (ลําปาง) จํากัด ให้การต้อนรับ
SCG ได้จัดทําโครงการ SCG รักษ์น้ําเพื่ออนาคต จากฝายชะลอน้ําที่สร้างความสมดุลทางธรรมชาติ สู่การปรับกระบวนการคิด ใช้งานวิจัยเป็นเครื่องมือในการปรับเปลี่ยนวิถีชีวิตและต่อยอดไปสู่ชุมชนที่เข้มแข็ง อาทิ การสร้างฝายชะลอน้ําทั่วประเทศ รวมกว่า 70,000 ฝาย ซึ่ง SCG ลําปาง สนับสนุนชุมชนสร้างฝายตั้งแต่ปี 2550-2560 กว่า 58,000 ฝาย ในพื้นที่จังหวัดลําปาง กว่า 44 ชุมชน ได้ดําเนินการสนับสนุนชุมชนขยายการบริหารจัดการน้ําไปสู่ชุมชน เกิดการเรียนรู้ร่วมกันเพื่อมุ่งสู่ความยั่งยืน
นอกจากนี้ยังซึ่งได้เยี่ยมชมกลุ่มโรงสีข้าวกล้องบ้านแป้นใต้ ตําบลบ้านสา อําเภอแจ้ห่ม จังหวัดลําปาง โดย SCG ได้ส่งเสริมในการทําวิจัยเรื่อง การฟื้นฟูและอนุรักษ์วิถีการบริโภคอย่างยั่งยืน สนับสนุนชุมชนให้จัดตั้งวิสาหกิจชุมชนโรงสีข้าวกล้อง ตําบลบ้านสา ซึ่งข้าวที่ได้จากการสีจะมีคุณค่าทางโภชนาการสูง มีเบต้าแคโรทีน สามารถป้องกันมะเร็งและผิวหนังเหี่ยวย่น ข้าวกล้องจากบ้านแป้นใต้ สามารถสร้างรายได้ให้ทั้งชุมชนบ้านสามขาและบ้านแป้นใต้ได้อย่างดี เกิดการเรียนรู้ที่จะบริหารจัดการร่วมกัน และพัฒนาสู่ชุมชนต้นแบบที่สามารถเผยแพร่องค์ความรู้สู่ชุมชนอื่นได้
ชุมชนที่สอง กลุ่มเกษตรกรผู้ปลูกมะนาว ณ ไร่กาญจนา วิสาหกิจบ้านแจ้คอน ตําบลทุ่งผึ้ง อําเภอแจ้ห่ม จังหวัดลําปาง มีพื้นที่การผลิต 1,200 ไร่ ผลิต 100,000 ตัน/ปี ซึ่งทางชุมชนได้หารือกับทางคณะรัฐมนตรีช่วยว่าการกระทรวงอุตสาหกรรม ถึงความต้องการในการแปรรูปผลผลิตของกลุ่มวิสาหกิจชุมชน ได้แก่ มะนาวผง น้ํามะนาวสด และเปลือกมะนาวเชื่อม/แช่อิ่ม โดยมีนายอเนก ประสม ประธานกลุ่มฯ ให้การต้อนรับและร่วมหารือ
ชุนชมที่สาม กลุ่มไผ่เพชรล้านนาฟาร์ม ตําบลแม่สุก อําเภอแจ้ห่ม จังหวัดลําปาง มีพื้นที่ปลูก 300 ไร่ ผลิตได้ 200,000 ลํา/ปี เป็นแหล่งเกษตรอินทรีย์ที่มีชื่อเสียงของลําปาง และเป็นศูนย์เรียนรู้เกษตรปลอดเคมี เกษตรผสมผสาน ปัจจุบันมีพืชสวน ปศุสัตว์ โรงฟักไก่ไข่ โรงเรือนเพาะลูกไก่พื้นเมืองพันธุ์ประดู่หางดํา และไก่พันธุ์เบรส เป็นต้น โดยหารือแนวทางในการส่งเสริมพัฒนาผู้ประกอบการ ยกระดับเศรษฐกิจชุมชน บูรณาการทํางานทุกภาคส่วน ตามนโยบายรัฐบาล (Local Economy) โดยมีนายประพัตน์ ปัญญาชาติรักษ์ และนายณัฐนันท์ ปัญญาชาติรักษ์ ประธานกลุ่มฯ ให้การต้อนรับและร่วมหารือ
รัฐบาลไทย-ข่าวทำเนียบรัฐบาล-นายกรัฐมนตรีเผยไทย “การ์ดตกไม่ได้เลยโดยเด็ดขาด” แม้ตัวเลขผู้ติดเชื้อมีจำนวนลดลงเหลือตัวเลขหลักเดียว
วันอังคารที่ 5 พฤษภาคม 2563
นายกรัฐมนตรีเผยไทย “การ์ดตกไม่ได้เลยโดยเด็ดขาด” แม้ตัวเลขผู้ติดเชื้อมีจํานวนลดลงเหลือตัวเลขหลักเดียว
นายกรัฐมนตรีเผยไทย “การ์ดตกไม่ได้เลยโดยเด็ดขาด” แม้ตัวเลขผู้ติดเชื้อมีจํานวนลดลงเหลือตัวเลขหลักเดียว
วันนี้ (5 พ.ค.63) เวลา 12.15 น. ณ โถงบัญชาการ ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงหลังการประชุมคณะรัฐมนตรี จํานวนตัวเลขผู้ป่วยติดเชื้อไวรัสโควิด-19 ไทย ในช่วงที่ผ่านมาเหลือเพียงหลักเดียว ฝากสื่อสิ่งพิมพ์ ออนไลน์ ช่วยสร้างความเข้าใจแก่ประชาชน โดยย้ําการ์ดตกไม่ได้เลยโดยเด็ดขาด
นายกรัฐมนตรีสั่งการให้ตรวจสอบและแก้ไข กรณีรถไฟฟ้าบีทีเอสขัดข้อง ทําให้เกิดภาพความแออัดของประชาชนในสถานีรถไฟฟ้า เพราะเป็นช่วงเร่งด่วน มีการสัญจรของประชาชนจํานวนมาก ต้องมีแผนงานมาตรการแก้ไข
นายกรัฐมนตรียังย้ําว่า ในช่วงวันหยุดที่ผ่านมาได้พบปะพูดคุยกับภาคธุรกิจ ขนาดกลางและขนาดเล็ก ตรวจเยี่ยมเจ้าหน้าที่ปฏิบัติงานตามด่าน จุดตรวจ ขอบคุณรองนายกรัฐมนตรีและรัฐมนตรีที่ลงพื้นที่ ตรวจเยี่ยมจุดตรวจตามพื้นที่ต่าง ๆ เช่นเดียวกัน
ทั้งนี้ นายกรัฐมนตรีได้กล่าวขอบคุณภาคธุรกิจที่ได้ตอบรับครบทั้ง 20 ราย ซึ่งมีแผนการดูแลลูกจ้าง พนักงาน แรงงานของกลุ่มห่วงโซ่อุตสาหกรรมของตน พร้อมยังได้เสนอแผนงานเพื่อร่วมมือกับรัฐบาลในการช่วยเหลือ ฟื้นฟู ประชาชนกลุ่มต่างๆทั้งเกษตรกรและกลุ่มอาชีพอื่นๆ รวมทั้งในแผนการพัฒนาในแต่ละจังหวัดตามศักยภาพของภาคธุรกิจด้วย ซึ่งภาครัฐโดยกระทรวงต่างๆ ก็ได้มีการดําเนินมาตรการเยียวยาต่างๆ แล้ว เช่น กระทรวงการคลัง กระทรวงแรงงาน กระทรวงมหาดไทย กระทรวงอุตสาหกรรม กระทรวงการท่องเที่ยวและกีฬา จากการบริหารงบประมาณจาก พ.ร.ก. กู้เงิน ซึ่งแต่ละมาตรการแม้ผ่านการเห็นชอบของคณะรัฐมนตรียังจะมีการตรวจสอบเพิ่มเติมให้สอดคล้องกับสถานการณ์ อาทิ การเข้าถึง Soft Loan เนื่องจากการคาดการสถานการณ์เศรษฐกิจที่ได้รับผลกระทบ อาจต้องใช้เวลาฟื้นฟูมากกว่า 3 เดือน เป็น 6 - 9 เดือน จึงจําเป็นต้องมีมาตรการไว้รองรับ ควบคู่กับการดําเนินชีวิตตามวิถีชีวิตปกติแบบใหม่ หรือ New Normal ที่ให้ความสําคัญกับสุขภาพ จึงต้องมีการวางแผน เพราะการแก้ปัญหาต้องใช้ทั้งเวลาและงบประมาณ รวมทั้งต้องคํานึงถึงข้อกฎหมายด้วย
นายกรัฐมนตรีแนะนําให้ประชาชน สามารถแจ้งความเดือดร้อนผ่านช่องทางที่เหมาะสม เช่น การร้องเรียนผ่านสํานักนายกรัฐมนตรี โดยนายกรัฐมนตรีจะนําเข้าสู่การประชุมคณะรัฐมนตรี เพื่อหาทางแก้ไข พร้อมขอให้ประชาชนอดทน ทั้งนี้รัฐบาลจะดูแลอย่างเต็มที่ เพื่อผ่านช่วงเวลานี้ไปด้วยกัน
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.วธ.เป็นประธานแถลงข่าว “โครงการแปลหนังสือ วรรณคดี และวรรณกรรมแห่งชาติอาเซียน”
วันพฤหัสบดีที่ 30 กรกฎาคม 2563
รมว.วธ.เป็นประธานแถลงข่าว “โครงการแปลหนังสือ วรรณคดี และวรรณกรรมแห่งชาติอาเซียน”
รมว.วธ.เป็นประธานแถลงข่าว “โครงการแปลหนังสือ วรรณคดี และวรรณกรรมแห่งชาติอาเซียน”
วันที่ ๓๐ กรกฎาคม ๒๕๖๓ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานแถลงข่าว “โครงการแปลหนังสือ วรรณคดี และวรรณกรรมแห่งชาติอาเซียน” โดยมี นายชาย นครชัย อธิบดีกรมส่งเสริมวัฒนธรรม ผศ.ดร.ปณิธิ หุ่นแสวง ประธานมูลนิธิวิชาหนังสือ นายมกุฏ อรฤดี ศิลปินแห่งชาติ สาขาวรรณศิลป์ พุทธศักราช ๒๕๕๕ ร่วมแถลงข่าว และมีผู้บริหารกระทรวงวัฒนธรรม นักประพันธ์ นักแปล และนักเขียนจากกลุ่มประเทศอาเซียน เข้าร่วมงาน ณ หอประชุมเล็ก ศูนย์วัฒนธรรมแห่งประเทศไทย
ทั้งนี้ โครงการดังกล่าวจัดขึ้นโดย กรมส่งเสริมวัฒนธรรม กระทรวงวัฒนธรรม ร่วมกับสถานเอกอัครราชทูตกลุ่มประเทศอาเซียน มูลนิธิวิชาหนังสือ ผู้เชี่ยวชาญด้านภาษาอาเซียนจากมหาวิทยาลัยทั่วประเทศ และศิลปินแห่งชาติ คัดสรรหนังสือจากประเทศสมาชิกอาเซียน ซึ่งในปีนี้มีจํานวน ๑๓๐ ชื่อเรื่อง นํามาแปลเป็นภาษาไทย เพื่อส่งเสริมการเรียนรู้และเข้าใจวัฒนธรรมของแต่ละประเทศผ่านวรรณกรรม และหนังสือประเภทต่างๆ โดยใช้หนังสือเป็นสื่อกลาง ซึ่งจะช่วยกระชับความสัมพันธ์ระหว่างประเทศให้แน่นแฟ้นยิ่งขึ้น
รัฐบาลไทย-ข่าวทำเนียบรัฐบาล-สั่งกองทัพ ระดมปูพรมลงช่วยสนับสนุนแก้วิกฤติภัยแล้งเร่งด่วนในทุกพื้นที่ จนกว่าสถานการณ์คลี่คลาย
วันศุกร์ที่ 17 มกราคม 2563
สั่งกองทัพ ระดมปูพรมลงช่วยสนับสนุนแก้วิกฤติภัยแล้งเร่งด่วนในทุกพื้นที่ จนกว่าสถานการณ์คลี่คลาย
สั่งกองทัพ ระดมปูพรมลงช่วยสนับสนุนแก้วิกฤติภัยแล้งเร่งด่วนในทุกพื้นที่ จนกว่าสถานการณ์คลี่คลาย
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และรมว.กห. ได้สั่งการให้ทุกเหล่าทัพ ระดมกําลังพลและเครื่องมือเครื่องจักรกระจายลง
รัฐบาลไทย-ข่าวทำเนียบรัฐบาล-รมว.วธ.กล่าวให้โอวาทแก่คณะเยาวชนนักเต้นจำนวน 134 คน จาก 72 การแสดง
วันอังคารที่ 23 สิงหาคม 2559
รมว.วธ.กล่าวให้โอวาทแก่คณะเยาวชนนักเต้นจํานวน 134 คน จาก 72 การแสดง
รมว.วธ.กล่าวให้โอวาทแก่คณะเยาวชนนักเต้นจํานวน 134 คน จาก 72 การแสดง
วันที่15 สิงหาคม2559 เวลา14.00 น. พล.อ.ประยุทธ์ จันทร์โอชา นายกรัฐมนตรี มอบหมายให้นายวีระ โรจน์พจนรัตน์รัฐมนตรีว่าการกระทรวงวัฒนธรรมกล่าวให้โอวาทแก่คณะเยาวชนนักเต้นจํานวน134 คน จาก72 การแสดง ซึ่งจะเดินทางร่วมการแข่งขันศิลปะระดับนานาชาติ ครั้งที่18 "Asia Pacific Dance Competition" ณ เขตบริหารพิเศษมาเก๊าแห่งสาธารณรัฐประชาชนจีน โดยมีดร.ฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม นายปรารพ เหล่าวานิช เลขานุการรัฐมนตรีว่าการกระทรวงวัฒนธรรม นางสาววัลภา ปัจฉิมสวัสดิ์ ผู้แทน C.S.T.D ประจําประเทศไทย (The Commonwealth Society of teachers of Dancing) และคณะเยาวชนนักเต้นเข้าร่วมในพิธี ณ ศูนย์วัฒนธรรมแห่งประเทศไทย